У мінулым годзе кіраўнікі навукова-метадычных устаноў краін СНД вялі размову аб тым, каб пашырыць супрацоўніцтва паміж краінамі ў вывучэнні праблем моладзі. Гатоўнасць да гэтага выказалі 28 навукова-метадычных устаноў з розных краін Садружнасці. Узнікла ўнікальная ідэя агульнага даследавання “Вобраз мінулага і будучыні ў свядомасці моладзі”. Паводле задумы, будзе праведзены параўнальны аналіз мінулых гадоў, маральных арыенціраў, каштоўнасцей мінулых часоў і сённяшняга дня. Вынікам гэтага даследавання стане адкрыты для доступу матэрыял на электронным носьбіце, які стане каштоўнай інфармацыяй для міжнароднага супрацоўніцтва, а таксама будзе добрым імпульсам для дзейнасці Савета па справах моладзі краін — удзельніц Садружнасці Незалежных Дзяржаў. У рамках правядзення савета будзе адкрыта тэматычная выстава-прэзентацыя работ пераможцаў акцыі “100 ідэй для Беларусі”.